section_heading: Fenomen nadutosti trbuha u zrakoplovstvu
paragraph_text: Počev od 4.920 metara visine javljaju se prve tegobe izazvane širenjem plinova u trbuhu. Na visini od 10.000 metara plin u trbuhu ima 4 puta veću zapreminu nego na razini mora. Na toj, i većim visinama nadutost može imati za posljedicu podizanje dijaframe i remećenje normalnog procesa disanja. Ako pilot na tim visinama udiše preko maske kisik pod natpritiskom poremećaji u grudnom košu su još intenzivniji. Dalje ovaj plin može izazvati i refleksnu vazomotornu reakciju koju prati; znojenje, pad krvnog tlaka, sve do gubitka svijesti. Ako je sluzokoža crijeva preosteljiva zbog nadražaja ili djelovanja alergena iz hrane, tada i minimalne količine plina mogu dovesti do pojave jakih bolova. Pojava ovih poremećaja može značajno utjecati na sigurnost upravljanja letjelicom, a zbog trenutnog poremećaja svijesti može izazvati i katastrofu.